ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3843/02

υποβολή: Giuseppe Di Lello Finuoli (GUE/NGL) προς το Συμβούλιο

(9 Ιανουαρίου 2003)

Θέμα: Απέλαση από την Ιταλία της οικογένειας Αλ Σαρί

Η ιταλική αστυνομία παρέδωσε στην συριακή αστυνομία τον μηχανικό Μουχάμαντ Αλ Σαρί (καταδικασθέντα από ετών σε θάνατο στην Συρία ως μέλος της οργάνωσης των Αδελφών Μουσουλμάνων). Παρεδόθησαν επίσης στην αστυνομία η σύζυγός του και τα τέσσερα παιδιά του, αφού είχαν κρατηθεί επί τέσσερεις ημέρες στο αεροδρόμιο Μαλπένσα του Μιλάνου και δεν τους επετράπη να έχουν επαφές με τρίτα πρόσωπα, αγνοώντας τις διεθνείς συνθήκες σχετικά με το δικαίωμα του ασύλου καθώς και τον περιλάλητο Χάρτη των θεμελιωδών δικαιωμάτων της Ευρωπαϊκής Ένωσης. Η οικογένεια Αλ-Σαρί προήρχετο από το Ιράκ: θα έπρεπε τουλάχιστον να απελαθεί στην χώρα αυτή, αλλά παρεδόθη απλώς στα χέρια της συριακής δικτατορίας.

Έχοντας ανακοινώσει ότι θα προσφύγω για το θέμα αυτό στο Ευρωπαϊκό Δικαστήριο Ανθρωπίνων Δικαιωμάτων του Στρασβούργου, ερωτώ το Συμβούλιο ποιες πρωτοβουλίες σκοπεύει να αναλάβει για να διαπιστωθεί εάν έχει εκτελεσθεί η καταδίκη εις θάνατον του Μουχάμαντ Αλ Σαρί στη Συρία καθώς για την διαφύλαξη της σωματικής ακεραιότητας της οικογένειας Αλ-Σαρί και ναπενθυμίσει στην ιταλική κυβέρνηση ότι οφείλει να τηρεί τις διεθνείς του δεσμεύσεις.

Κοινή απάντησηστις γραπτές ερωτήσεις P-3822/02 και Ε-3843/02

(5 και 6 Μαΐου 2003)

Το Συμβούλιο δε διαθέτει πληροφορίες σχετικά με την περίπτωση που αναφέρουν τα αξιότιμα Μέλη του Κοινοβουλίου.

Αναφορικά με το θέμα αυτό, το Συμβούλιο συνεχίζει την εξέταση των προτάσεων οδηγιών σχετικά με τις προδιαγραφές για την αναγνώριση και το καθεστώς τωνπηκόων τρίτων χωρών και των ανιθαγενών ως προσφύγων ή ως προσώπων που χρήζουν διεθνούς προστασίας για άλλους λόγους, καθώς και σχετικά με τη χορήγηση και την ανάκληση του καθεστώτος του πρόσφυγα.

Οι εν λόγω προτάσεις αποσκοπούν στον καθορισμό ελάχιστων προδιαγραφών σχετικά με ορισμένα από τα θέματα που αναφέρουν τα αξιότιμα Μέλη του Κοινοβουλίου.
ΓΡΑΠΤΗ ΕΡΩΤΗΣΗ P-3184/02

υποβολή: Robert Evans (PSE) προς την Επιτροπή

(31 Οκτωβρίου 2002)

Θέμα: Επίδομα επιβίωσης αναπήρων

Απαντώντας στην προηγούμενη ερώτησή μου E-1347/02(1) η επίτροπος Διαμαντοπούλου δήλωσε ότι η Επιτροπή εξέταζε τον συνεχιζόμενο αποκλεισμό ορισμένων επιδομάτων (περιλαμβανομένου και του επιδόματος επιβίωσης αναπήρων) από τον κανονισμό (ΕΟΚ) 1408/71(2).

Θα μπορούσε η Επιτροπή να με πληροφορήσει εάν σημείωσε πρόοδο επί του θέματος ή πότε αναμένει ότι θα ολοκληρώσει τη διερεύνησή του·

(1) ΕΕ C 277 E της 14.11.2002, σελ. 191.

(2) ΕΕ L 149 της 5.7..1971, σελ. 2.

Απάντηση της κας Διαμαντοπούλου εξ ονόματος της Επιτροπής

(6 Δεκεμβρίου 2002)

Η Ευρωπαϊκή Επιτροπή διεξήγαγε διμερείς συνομιλίες με ορισμένα κράτη μέλη όσον αφορά τις παροχές που απαριθμούνται στο παράρτημα IIa του κανονισμού (ΕΟΚ) 1408/71(1), οι οποίες εξαιρούνται από την αρχή της εξαγωγιμότητας. Στην περίπτωση του Ηνωμένου Βασιλείου σ' αυτές περιλαμβάνεται και το επίδομα αναπηρίας Disability Living Allowance (DLA). Αυτές οι συνομιλίες επέτρεψαν στην Ευρωπαϊκή Επιτροπή να κατανοήσει λεπτομερέστερα τις εν λόγω παροχές.

Η Ευρωπαϊκή Επιτροπή σήμερα μελετά την έκδοση μιας νομοθετικής πρότασης για την τροποποίηση του κανονισμού (ΕΟΚ) 1408/71, και ιδιαίτερα του παραρτήματος IIa αυτού. Σκοπός της πρότασης αυτής είναι η διαγραφή από το παράρτημα IIa παροχών οι οποίες δεν πληρούν τα κριτήρια της ειδικής και μη ανταποδοτικής παροχής όπως ορίζονται από το Ευρωπαϊκό Δικαστήριο. Οι προβλέψεις είναι ότι η Ευρωπαϊκή Επιτροπή θα μελετήσει την πρόταση αυτή κατά την άνοιξη του 2003 και, εφόσον την εγκρίνει, θα τηνποβάλει στο Συμβούλιο και το Ευρωπαϊκό Κοινοβούλιο.

(1) Κανονισμός του Συμβουλίου (ΕΟΚ) αριθ. 1408/71 της 14.06.1971 περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως ενημερώθηκε από τον κανονισμό (ΕΚ) αριθ. 118/97 της 2.12.1997, ΕΕ L 28 της 30.1.1997.
ΓΡΑΠΤΗ ΕΡΩΤΗΣΗ E-2131/02

υποβολή: Alexander de Roo (Verts/ALE) προς την Επιτροπή

(17 Ιουλίου 2002)

Θέμα: Κεραία στην φυσική ζώνη Ακρωτήρι (Κύπρος)

Οι βρετανικές στρατιωτικές αρχές στην Κύπρο άρχισαν την 1η Ιουλίου 2000 την εγκατάσταση νέας κεραίας σε μια σημαντική από οικολογική άποψη περιοχή του νησιού στην αλμυρή λίμνη του Ακρωτηρίου στα νοτιοδυτικά της Λεμεσού. Η νέα εγκατάσταση αποτελεί τμήμα ενός δικτύου κεραιών, το οποίο θα διαχειρίζεται ο στρατός της Βρετανίας.

Το αποκαλούμενο πέτασμα κατευθυντικής κεραιοστοιχίας θα έχει πλάτος 196 μέτρα και ύψος 100 μέτρα, θαψώνεται δε στο τοπίο περιοχής η οποία είναι γνωστή για την μοναδική πανίδα πουλιών και τις διαδρομές που ακολουθούν κατά τη μετανάστευσή τους. Η κεραία θα έχει ισχύ 500 κιλοβάτ και θα λειτουργεί συνεχώς σε συχνότητα 3 έως 30 mHz.

Η ίδια η περιοχή απειλείται να διαιρεθεί σε δύο τμήματα, γεγονός το οποίο αντιβαίνει προς τη Σύμβαση του Ramsar. Επιπλέον δεν εφαρμόζονται οι ευρωπαϊκές οδηγίες, δηλαδή ούτε εκείνη για τους οικοτόπους ούτε εκείνη για τα πουλιά. Η εν λόγω περιοχή έχει ορισθεί ότι θα συμπεριληφθεί στο δίκτυο Natura 2000.

Δενπάρχουν καθόλου στοιχεία για τις ενδεχόμενες αρνητικές επιπτώσεις της μόνιμης ηλεκτρομαγνητικής ακτινοβολίας σε πολίτες και στην πανίδα των πτηνών.

Γνωρίζει η Ευρωπαϊκή Επιτροπή ότι θα εγκατασταθεί αυτή η κεραία, η οποία βρίσκεται de facto σε βρετανικό έδαφος·

Γνωρίζει η Επιτροπή το γεγονός ότι δεν έχει συνταχθεί έκθεση περιβαλλοντικών συνεπειών και ότι δεν δόθηκε η δυνατότητα ούτε στο κοινό ούτε σε ΜΚΟ να εκφράσουν τις σχετικές τους απόψεις·

Τι φρονεί η Επιτροπή σχετικά με το γεγονός ότι, λόγω του ότι οι βρετανικές αρχές προβαίνουν σε ενέργεια στο έδαφος της Κύπρου, προσβάλλεται μια εξαιρετική, μοναδική φυσική περιοχή και αγνοούνται οι ευρωπαϊκές οδηγίες·

Ποια δράση πρόκειται να αναλάβει σχετικά η Ευρωπαϊκή Επιτροπή·

Απάντηση του κ. Verheugen εξ ονόματος της Επιτροπής

(13 Αυγούστου 2002)

Η Επιτροπή έχει λάβει γνώση των εκθέσεων σχετικά με την κατασκευή μιας νέας κεραίας στην περιοχή της κυρίαρχης βάσης (SBA), στο Ακρωτήρι της Κύπρου.

Θα πρέπει ναπενθυμιστεί το γεγονός ότι σύμφωνα με το άρθρο 299, παράγραφος 6, στοιχείο β) της συνθήκης ΕΚ, η εν λόγω συνθήκη δεν ισχύει για τις περιοχές των κυρίαρχων βάσεων του Ηνωμένου Βασιλείου (SBA), στην Κύπρο. Κατά συνέπεια, το κοινοτικό δίκαιο δεν εφαρμόζεται στα εδάφη αυτά.

Όσον αφορά τις τυχόν επιπτώσεις που θα έχει η κεραία για τον πληθυσμό ή το έδαφος της Κυπριακής Δημοκρατίας, τούτο αποτελεί ένα κατ' εξοχήν διμερές θέμα που θα πρέπει να αντιμετωπιστεί από κοινού από τις αρχές της Κύπρου και της κυρίαρχης βάσης.

Η Επιτροπή δεν έχει αρμοδιότητα για την ανάληψη δράσης στο θέμα αυτό.
ΓΡΑΠΤΗ ΕΡΩΤΗΣΗ P-3822/02

υποβολή: Pasqualina Napoletano (PSE) προς το Συμβούλιο

(20 Δεκεμβρίου 2002)

Θέμα: Το δικαίωμα του ασύλου στην Ένωση

Στις 28 παρελθόντος Νοεμβρίου οι ιταλικές αρχές απέλασαν από τη Malpensa προς τη Συρία το Muhammad al Shari και την οικογένειά του, παρά το γεγονός ότι εις βάρος του εκκρεμεί εις θάνατον καταδικαστική απόφαση.

Λαμβάνονταςπόψη ότι το ιταλικό Σύνταγμα προβλέπει τη μη έκδοση ατόμων που απειλούνται με θανατική ποινή σε χώρες στις οποίες ισχύει η ποινή αυτή·

Λαμβάνονταςπόψη ότι ο Χάρτης των Θεμελιωδών Δικαιωμάτων της Ευρωπαϊκής Ένωσης προβλέπει ότι κανένας δεν μπορεί να καταδικαστεί στην ποινή του θανάτου ούτε να εκτελεστεί και ότι εγγυάται το δικαίωμα του ασύλου σε πνεύμα σεβασμού των διατάξεων της Σύμβασης της Γενεύης και του πρωτοκόλλου της 31ης Ιανουαρίου 1967·

Λαμβάνονταςπόψη ότι διεξάγονται διαπραγματεύσεις μεταξύ της Ευρωπαϊκής Ένωσης και της Συρίας σχετικά με τις συμφωνίες σύνδεσης·

Δεν θεωρεί το Συμβούλιο ότι είναι ανάγκη να παρέμβει, ώστε να μην εκτελεστεί η καταδικαστική απόφαση και να διασφαλιστεί η ακεραιότητα του κ. Muhammad al Shari και της οικογένειάς του·

Κοινή απάντησηστις γραπτές ερωτήσεις P-3822/02 και Ε-3843/02

(5 και 6 Μαΐου 2003)

Το Συμβούλιο δε διαθέτει πληροφορίες σχετικά με την περίπτωση που αναφέρουν τα αξιότιμα Μέλη του Κοινοβουλίου.

Αναφορικά με το θέμα αυτό, το Συμβούλιο συνεχίζει την εξέταση των προτάσεων οδηγιών σχετικά με τις προδιαγραφές για την αναγνώριση και το καθεστώς τωνπηκόων τρίτων χωρών και των ανιθαγενών ως προσφύγων ή ως προσώπων που χρήζουν διεθνούς προστασίας για άλλους λόγους, καθώς και σχετικά με τη χορήγηση και την ανάκληση του καθεστώτος του πρόσφυγα.

Οι εν λόγω προτάσεις αποσκοπούν στον καθορισμό ελάχιστων προδιαγραφών σχετικά με ορισμένα από τα θέματα που αναφέρουν τα αξιότιμα Μέλη του Κοινοβουλίου.
ΓΡΑΠΤΗ ΕΡΩΤΗΣΗ E-3903/02

υποβολή: Bill Newton Dunn (ELDR) προς το Συμβούλιο

(14 Ιανουαρίου 2003)

Θέμα: Μία πολύ δυσάρεστη εμπειρία ατόμου της εκλογικής μου περιφέρειας στο σιδηροδρομικό σταθμό Midi των Βρυξελλών

Τέλη Οκτωβρίου η εκ Λευκορωσίας σύζυγος Βρετανού πολίτη της εκλογικής μου περιφέρειας αποφάσισε να επισκεφθεί τη χώρα της ταξιδεύοντας σιδηροδρομικώς. Πήρε το σιδηρόδρομο Eurostar από το Λονδίνο για τις Βρυξέλλες χωρίς να έχει αντιληφθεί — αφελώς — πως χρειαζόταν θεώρηση διέλευσης για το Βέλγιο.

Ενώ είχε έγκυρο διαβατήριο και σιδηροδρομικό εισιτήριο μετ' επιστροφής για το Minsk, η σύζυγος του Βρετανού πολίτη συνελήφθη στο σταθμό Midi και δυο αστυνομικοί την οδήγησαν στο αστυνομικό τμήμα. Την έβαλαν σε ένα πολύ ρυπαρό κελί με διάφορα άτομα που είχαν συλληφθεί για άλλα εγκλήματα. Το δωμάτιο είχε ανοιχτή τουαλέτα και στους τοίχουςπήρχαν ανθρώπινα περιττώματα. Περισσότερο από δυο ώρες μετά, την οδήγησαν έξω και της φώναξαν στα γαλλικά, γλώσσα που δεν γνωρίζει καθόλου. Ένας αστυνομικός (ψηλός, αδύνατος και κοκκινομάλλης) προσέβαλε την εθνικότητά της, κορόιδεψε το διαβατήριο της και την εξύβρισε μπροστά στο συνάδελφό του που κρυφογελούσε. Ήταν τρομοκρατημένη κι έκλαιγε. Ζήτησε να τηλεφωνήσει και της αρνήθηκαν. Ζήτησε διερμηνέα και δικηγόρο, αίτημα που επίσης απορρίφθηκε. Την διέταξαν ναπογράψει ένα έγγραφο στα ολλανδικά, γλώσσα άγνωστη σε αυτήν, δηλώνοντας της πως είτε θαπέγραφε είτε θα κρατείτο στο βρώμικο κελί. Τη συνόδευσαν στο Eurostar όπου την κράτησαν στο δωμάτιο ασφαλείας μέχρι να φθάσουν στο Λονδίνο.

Κακώς η σύζυγος του Βρετανού πολίτη της εκλογικής μου περιφέρειας δεν είχε θεώρηση διέλευσης. Αλλά ήταν σωστή η συμπεριφορά των αστυνομικών αρχών·

Απάντηση

(8 Μαΐου 2003)

Το Συμβούλιο δεν δύναται να σχολιάσει αναφορές προσώπων για τον τρόπο μεταχείρισής τους από τις αρχές κράτους μέλους κατά την άσκηση των εξουσιών τους, πράγμα το οποίο εμπίπτει πλήρως στην αρμοδιότητα και την ευθύνη των κρατών μελών.
ΓΡΑΠΤΗ ΕΡΩΤΗΣΗ E-3412/02

υποβολή: Glyn Ford (PSE) προς το Συμβούλιο

(29 Νοεμβρίου 2002)

Θέμα: Ομάδες χριστιανών στο Πακιστάν

Έχει προβεί το Συμβούλιο σε διαβήματα διαμαρτυρίας προς την κυβέρνηση του Πακιστάν, προκειμένου να επιστήσει την προσοχή της τελευταίας στη δυσχερή θέση ορισμένων ομάδων χριστιανών στο Πακιστάν·

Εάν όχι, σκοπεύει να το πράξει·

Απάντηση

(5 και 6 Μαΐου 2003)

1. Το Συμβούλιο έχει επανειλημμένως τονίσει τη σημασία της θρησκευτικής ελευθερίας ως ενός εκ των θεμελιωδών ανθρωπίνων δικαιωμάτων. Τα ανθρώπινα δικαιώματα αποτελούν ουσιώδες μέρος του πολιτικού διαλόγου της ΕΕ με όλες τις χώρες, συμπεριλαμβανομένου του Πακιστάν.

2. Η ΕΕ έχει σημειώσει τις βίαιες πράξεις εναντίον Χριστιανών και ιδρυμάτων που ανήκουν στη Χριστιανική κοινότητα, στο Πακιστάν. Σε αυτές περιλαμβάνεται η επίθεση εναντίον του Murree Christian School και του Taxila Christian Hospital τον Αύγουστο 2002, της Χριστιανικής φιλανθρωπικής οργανώσεως στο Καράτσι το Σεπτέμβριο 2002 που προκάλεσε το θάνατο έξι ανθρώπων, και η πολύ πρόσφατη επίθεση εναντίον Προτεσταντικής Εκκλησίας στη Ντάσκα, κοντά στη Λαχόρα, στις 25 Δεκεμβρίου, που είχε ως συνέπεια το θάνατο τεσσάρων γυναικών.

3. Η ΕΕ έχει επανειλημμένως εκδηλώσει στις πακιστανικές αρχές τις ανησυχίες της σχετικά με την κατάσταση των χριστιανών στο Πακιστάν. Στις 7 Αυγούστου και στις 25 Σεπτεμβρίου 2002, η Ευρωπαϊκή Ένωση προέβη σε δηλώσεις με τις οποίες εκφράζει τη βαθιά λύπη της για την επίθεση εναντίον Χριστιανικών ιδρυμάτων.

4. Το Συμβούλιοπενθυμίζει στον αξιότιμο κύριο Βουλευτή ότι, στη δήλωση της Προεδρίας εξ ονόματος της Ευρωπαϊκής Ένωσης για την εκλογή του νέου Πρωθυπουργού του Πακιστάν, η Ευρωπαϊκή Ένωσηπογράμμισε ότι θα συνεχίσει να παρακολουθεί προσεκτικά τη μεταβίβαση της εξουσίας σε πολιτική κυβέρνηση εντός του χρονικού διαστήματος που προβλέπεται στο χρονοδιάγραμμα που έχουν ορίσει οι πακιστανικές αρχές για τη μετάβαση προς τη δημοκρατία, και εξέφρασε για άλλη μια φορά την ελπίδα ότι όλα τα μέρη και οι πολιτικές δυνάμεις θα συμπράξουν για να διασφαλίσουν τη χρηστή διαχείριση των κοινών και την ορθή λειτουργία των θεσμών, σύμφωνα με τους κανόνες της δημοκρατίας. Επίσης εξέφρασε την ευχαρίστησή της για την προοπτική συνεργασίας με τη νέα πακιστανική κυβέρνηση όσον αφορά όλα τα θέματα αμοιβαίου ενδιαφέροντος, συμπεριλαμβανομένης της καταπολέμησης της τρομοκρατίας.

5. Η ΕΕ, εφαρμόζοντας τις αρχές που τη διέπουν όσον αφορά το σεβασμό των θεμελιωδών δικαιωμάτων, και συγκεκριμένα της ελευθερίας σκέψεως, συνειδήσεως και θρησκείας, που περιλαμβάνονται στο άρθρο 10 του Χάρτη των θεμελιωδών δικαιωμάτων της Ευρωπαϊκής Ένωσης, θα συνεχίσει να παρακολουθεί εκ του σύνεγγυς την κατάσταση των χριστιανών στο Πακιστάν και θα θέτει στην πακιστανική κυβέρνηση, αν είναι ανάγκη, τα προβλήματα που ανακύπτουν.
ΓΡΑΠΤΗ ΕΡΩΤΗΣΗ E-3401/02

υποβολή: Marco Cappato (NI) προς το Συμβούλιο

(29 Νοεμβρίου 2002)

Θέμα: Ολική πληροφοριακή επαγρύπνηση

Σύμφωνα με δημοσιεύματα του Τύπου, η κυβέρνηση των Ηνωμένων Πολιτειών ενέκρινε τον περασμένο Φεβρουάριο προϋπολογισμό 200 εκατομμυρίων δολαρίων για τη λειτουργία δύο νέων γραφείων: του Γραφείου Αξιοποίησης Πληροφοριών και του Γραφείου Πληροφοριακής Επαγρύπνησης. Το τελευταίο αναπτύσσει ιδίως ένα πρόγραμμα που ονομάζεται Ολική Πληροφοριακή Επαγρύπνηση (Total Information Awareness — TIA), με στόχο τη συλλογή, ενοποίηση και επεξεργασία κάθε είδους πληροφοριών για την ανίχνευση ύποπτων συμπεριφορών και τον προσδιορισμό ενδεχόμενων τρομοκρατών. Ορισμένες από τις προγραμματιζόμενες δραστηριότητες του ΤΙΑ είναι η ανάπτυξη του λογισμικού Genoa I για την μυστική έρευνα όλων των ηλεκτρονικών βάσεων δεδομένων και άλλων μορφών αναζήτησης δεδομένων και συλλογής πληροφοριών σε διεθνές επίπεδο.

Λόγω της παγκόσμιας φύσης των ηλεκτρονικών επικοινωνιών, το σύστημα θα εφαρμοστεί και θα έχει άμεσες επιπτώσεις ακόμη και στις επικοινωνίες μεταξύ των πολιτών της ΕΕ.

Μπορεί το Συμβούλιο να ζητήσει επιβεβαίωση της πληροφορίας αυτής από την κυβέρνηση των ΗΠΑ· Εάν αυτή η πληροφορία επιβεβαιωθεί, δεν εκτιμά το Συμβούλιο ότι οι προγραμματιζόμενες δραστηριότητες του ΤΙΑ συνιστούν παραβίαση των οδηγιών της ΕΕ περί προστασίας των δεδομένων και άλλων συναφών συνθηκών μεταξύ της ΕΕ, των κρατών μελών της και των ΗΠΑ· Τι μέτρα προτίθεται να λάβει το Συμβούλιο προκειμένου να διασφαλίσει τον πλήρη σεβασμό της νομοθεσίας της ΕΕ καθώς και των δικαιωμάτων και των ελευθεριών των ευρωπαίων πολιτών·

Κοινή απάντησηστις γραπτές ερωτήσεις Ε-3384/02 και Ε-3401/02

(8 Μαΐου 2003)

Το Συμβούλιο δεν σχολιάζει ποτέ τις δηλώσεις που γίνονται στον τύπο και τονίζει ότι οι εργασίες που αφορούν την πρώτη μορφή του συστήματος της επονομαζόμενης Ολικής Πληροφοριακής Επαγρύπνησης (Total Information Awareness) ήταν διαθέσιμες από πηγές ελεύθερης πρόσβασης πριν από την εν λόγω δήλωση στην Washington Post της 12ης Νοεμβρίου 2002.

Το Συμβούλιο καλεί τον αξιότιμο κ. βουλευτή να ανατρέξει στην σχετική δήλωση του Συμβουλίου που διατυπώθηκε κατά την ολομελή συνεδρίαση του Ευρωπαϊκού Κοινοβουλίου, στις 23 Οκτωβρίου 2002.

Γενικότερα, το Συμβούλιο έχει σταθερό διάλογο με την κυβέρνηση των Ηνωμένων Πολιτειών, κυρίως στο πλαίσιο του Διατλαντικού Διαλόγου, όπου ανταλλάσσονται πληροφορίες για θέματα κοινού ενδιαφέροντος ή για θέματα που προξενούν ανησυχία και στα δύο μέρη.
ΓΡΑΠΤΗ ΕΡΩΤΗΣΗ E-3506/02

υποβολή: Robert Evans (PSE) προς το Συμβούλιο

(10 Δεκεμβρίου 2002)

Θέμα: Η Siham Qandah και η μεταχείρισή της στην Ιορδανία

Γνωρίζει το Συμβούλιο την δοκιμασία της Siham Qandah στην Ιορδανία· Μέλη της εκλογικής μου περιφέρειας επικοινώνησαν μαζί μου επειδή πληροφορίες ότι η κ. Qandah εξωθήθηκε να κρύψει τα παιδιά της προκαλούν την ανησυχία τους. Η ίδια φοβάται ότι θα της τα πάρουν αφότου κρίθηκε ανίκανη ως κηδεμόνας τους επειδή τα ανέτρεφε ως χριστιανούς.

Προτίθεται το Συμβούλιο να θέσει το ζήτημα στις αρχές της Ιορδανίας και να αναζητήσει λύση για αυτήν την λυπηρή κατάσταση·

Απάντηση

(5 και 6 Μαΐου 2003)

Το Συμβούλιο δεν έχει λάβει γνώση των γεγονότων που αναφέρει ο αξιότιμος βουλευτής. Ωστόσο, κατά τις συνεδριάσεις που πραγματοποιούνται με την Ιορδανία στο πλαίσιο της συμφωνίας σύνδεσης, το Συμβούλιο πάντοτε τονίζει ότι οι σχέσεις με την Ιορδανία βασίζονται στον κοινό σεβασμό των δημοκρατικών αρχών και των θεμελιωδών δικαιωμάτων, ο οποίος αποτελεί ουσιώδες στοιχείο της συμφωνίας σύμφωνα με το άρθρο της 2. Η θρησκευτική ελευθερία αποτελεί τμήμα των θεμελιωδών ελευθεριών που πρέπει να γίνονται σεβαστές.
ΓΡΑΠΤΗ ΕΡΩΤΗΣΗ E-3752/02

υποβολή: Kathleen Van Brempt (PSE) προς την Επιτροπή

(20 Δεκεμβρίου 2002)

Θέμα: Παλλάδιον

Η Microsoft θέλει, στην επόμενη έκδοση των Windows, να εγκαταστήσει μία εικονικήποδοχή (virtual slot), που επονομάζεται Palladium (Παλλάδιον). Σύμφωνα με την Microsoft, με την εικονική αυτήποδοχή ο ηλεκτρονικόςπολογιστής θα προστατεύεται από ιούς και από ανεπιθύμητα μαζικά μηνύματα. Επιπλέον, θα μπορούσε να αποτελέσει μέσο για να σταματήσει η παράνομη αντιγραφή προγραμμάτων. Το Παλλάδιον θα προβλέπει επίσης για τονπολογιστή έναν ενιαίο κώδικα αναγνώρισης. Υπάρχει φόβος ότι ένας τέτοιος κώδικας αναγνώρισης, που θα έχει επινοηθεί από την Microsoft, θα δημιουργεί προσκόμματα σε προγράμματα ανταγωνιστών.

1. Πώς πρόκειται η Επιτροπή να εγγυηθεί ότι η Microsoft δεν θα κάνει κατάχρηση του Palladium για να σταματά τους ανταγωνιστές· Εγκυμονεί το Palladium κινδύνους για την ανάπτυξη δωρεάν λογισμικού/ανοικτού πηγαίου κώδικα·

2. Σε ηλεκτρονικούςπολογιστές με Palladium μπορούν να λειτουργούν μόνο προγράμματα συμβατά με το Palladium. Είναι νόμιμο μία επιχείρηση που πωλεί η ίδια προγράμματα να είναι σε θέση να ρυθμίζει τους σχετικούς κανόνες· Δεν νομίζει η Επιτροπή ότι πρέπει να κρατήσει για τον εαυτό της αυτό το ρόλο, δηλαδή να καθορίζει αυτή, ως αρχή, τους εν λόγω κανόνες·

Απάντηση του κ. Monti Εξ ονόματος της Επιτροπής

(12 Φεβρουαρίου 2003)

1. Η Επιτροπή γνωρίζει την πρωτοβουλία Palladium (Παλλάδιον) της Microsoft. Το έργο αυτό βρίσκεται ακόμη στα αρχικά του στάδια. Για το λόγο αυτό και επειδή δενπάρχει επίσημη καταγγελία, η Επιτροπή δεν διερευνά την πρωτοβουλία Παλλάδιον. Ωστόσο, έχει πλήρη επίγνωση του δυνητικού αντικτύπου των τεχνολογιών όπως είναι το Παλλάδιον σε διάφορους τομείς, κυρίως όσον αφορά στην ανάπτυξη λογισμικών ανοικτής πηγής (open source), τα θέματα ελέγχου των χρηστών και το σεβασμό των δικαιωμάτων τους, τα θέματα προστασίας της ιδιωτικής ζωής και την προσφορά περιεχομένου. Η Επιτροπή δεσμεύτηκε να ενεργεί στο πλαίσιο των αρμοδιοτήτων τηςπέρ της καινοτομίας και συμμετέχει ενεργά σε διάλογο με όλα τα μέρη που εκφράζουν τη γνώμη τους για το Παλλάδιον.

2. Επί του παρόντος, το Παλλάδιον δεν είναι εντεταγμένο σε κανένα προϊόν της αγοράς Microsoft, και κατά συνέπεια, είναι ακόμη ενωρίς για την Επιτροπή να αξιολογήσει τα αποτελέσματά του. Η Επιτροπή, ως αρμόδια για τον ανταγωνισμό αρχή, μεριμνά έτσι ώστε οι συμπεριφορές στην αγορά να είναι σύμφωνες με τους κανόνες σχετικά με τις συμφωνίες και τις καταχρήσεις δεσπόζουσας θέσης, ώστε να επιτευχθεί μια κατάσταση αγοράς που να είναι επωφελής τόσο για τους καταναλωτές όσο και για τον ανταγωνισμό και την καινοτομία.
ΓΡΑΠΤΗ ΕΡΩΤΗΣΗ E-3815/02

υποβολή: Maria Sanders-ten Holte (ELDR) προς το Συμβούλιο

(9 Ιανουαρίου 2003)

Θέμα: Η κατάσταση των πραγμάτων σχετικά με την επικύρωση της Σύμβασης του Μόντρεαλ για την ενοποίηση ορισμένων κανόνων στις διεθνείς αεροπορικές μεταφορές

Τα κράτη μέληπέγραψαν την Σύμβαση του Μόντρεαλ για την ενοποίηση ορισμένων κανόνων στις διεθνείς αεροπορικές μεταφορές στις 28 Μαΐου 1999 και το Συμβούλιο ανέφερε ότι η Κοινότητα, κατά τα τέλη του 2002, θαποβάλει όλες μαζί τις 15 πράξεις επικύρωσης προκειμένου να αποφευχθούν ενδεχόμενες διαφορές μεταξύ των κρατών μελών.

Παρόλον ότι το Συμβούλιο στην σχετική προηγούμενη ερώτησή μου ανάφερε ότι η διαδικασία έγκρισης έχει σε ορισμένες χώρες μεν αρχίσει και σε άλλες ήδη ολοκληρωθεί, επιθυμώ να επαναλάβω το ερώτημά μου.

1. Μπορεί ναποσχεθεί το Συμβούλιο ότι η Σύμβαση του Μόντρεαλ μπορεί να τεθεί σε ισχύ κατά τα τέλη του 2002·

2. Εάν όχι, μπορεί να αναφέρει το Συμβούλιο ποιές χώρες δεν έχουν ολοκληρώσει τις εργασίες·

Απάντηση

(8 Μαΐου 2003)

Όπως αναφέρθηκε στην απάντηση στη γραπτή ερώτηση Ε-1800/02, το Συμβούλιο συνέστησε στα κράτη μέλη να επικυρώσουν τη Σύμβαση του Μόντρεαλ σύμφωνα με τους εθνικούς συνταγματικούς κανόνες τους. Η κατάθεση των εγγράφων επικύρωσης — τόσο των κρατών μελών όσο και της Κοινότητας — προβλέπεται να γίνει με συντονισμένο τρόπο.

Μια πλειοψηφία κρατών μελών έχει ήδη ολοκληρώσει τη διαδικασία επικύρωσης· ταπόλοιπα κράτη μέλη προβλέπουν να την ολοκληρώσουν κατά τη διάρκεια του 2003.
ΓΡΑΠΤΗ ΕΡΩΤΗΣΗ E-3914/02

υποβολή: Juan Naranjo Escobar (PPE-DE) προς το Συμβούλιο

(14 Ιανουαρίου 2003)

Θέμα: Ευρωπαϊκή Αστυνομική Υπηρεσία (Europol)

Στην γραμμή B5-822 του προϋπολογισμού του 2002 προβλέπεται ποσόν 5 εκατ. ευρώ (προςπόμνηση) προκειμένου να εφοδιασθεί η Europol με τα απαραίτητα μέσα για την ενίσχυση και τον συντονισμό των δράσεων στα κράτη μέλη για την καταπολέμηση της τρομοκρατίας και την χρηματοδότηση της δημιουργίας ενός κέντρου για την αντιμετώπιση κρίσεων και συστημάτων επικοινωνίας. Η πίστωση αυτή ενεγράφη στο κεφάλαιο B0-40 (προσωρινές δαπάνες), εν αναμονή της έγκρισης της νομικής βάσης που θα επέτρεπε, για πρώτη φορά, την χρηματοδότηση δραστηριοτήτων της Europol από τον προϋπολογισμό της Ευρωπαϊκής Ένωσης.

Η Επιτροπή, με βάση δημοσιονομικά στοιχεία που παρεχώρησε η Europol,πέβαλε στις 31 Ιουλίου 2002, πρόταση Απόφασης του Συμβουλίου η οποία προέβλεπε ποσόν 3 038 600 ευρώ.

Στις 8 Οκτωβρίου 2002, ήτοι δύο μήνες αργότερα, το Συμβούλιο απεφάσισε να ζητήσει την γνωμοδότηση του Ευρωπαϊκού Κοινοβουλίου. Το Κοινοβούλιο, προκειμένου το Συμβούλιο να εγκρίνει την πρόταση προ του τέλους του έτους, να μην απορριφθεί το ποσόν που χορηγήθηκε από τον προϋπολογισμό του 2002 και να παραταθεί η χορήγηση πιστώσεων και από τον προϋπολογισμό του 2003, ενέκρινε χωρίς καθυστέρηση την πρόταση της Επιτροπής με το Ψήφισμα Νομοθετικού Περιεχομένου της 5ης Δεκεμβρίου 2002 και το διεβίβασε στο Συμβούλιο, ώστε να μπορεί το Συμβούλιο να το εγκρίνει εγκαίρως.

Ποια είναι τα επιχειρήματα βάσει των οποίων το Συμβούλιο δεν ενέκρινε την πρόταση Απόφασης της Επιτροπής·

Επιτρέποντας την απώλεια των πιστώσεων, εκτιμά το Συμβούλιο ότι, αντίθετα από τις εκτιμήσεις της Europol, ότι τα προτεινόμενα ποσά δεν ήταν απαραίτητα·

Έλαβεπόψη το Συμβούλιο, κατά την λήψη της αποφάσεως, τις απόψεις της Europol, της Ευρωπαϊκής Επιτροπής και, ειδικότερα, του Ευρωπαϊκού Κοινοβουλίου, επί του θέματος· Ποια είναι η άποψη του Συμβουλίου ως προς την ομόφωνη θέση του Ευρωπαϊκού Κοινοβουλίου να διαθέσει ένα τμήμα του κοινοτικού προϋπολογισμού για την χρηματοδότηση ορισμένων δραστηριοτήτων της Europol;

Απάντηση

(5 και 6 Μαΐου 2003)

Το Συμβούλιο πληροφορεί τον Αξιότιμο κ. Βουλευτή ότι η πρόταση σχετικά με τη δημιουργία νομικής βάσης που να επιτρέπει κοινοτικές επιδοτήσεις προς την Ευρωπόλ έχει συζητηθεί στο Συμβούλιο. Κατά την άποψη ορισμένων αντιπροσωπειών η πρόταση αυτή αποτελεί απόπειρα παρέκκλισης από την αρχή που καθιερώνει η Σύμβαση Ευρωπόλ ότι ο προϋπολογισμός της Ευρωπόλ χρηματοδοτείται με συνεισφορές των κρατών μελών, κατ' αντιδιαστολή προς χρηματοδότηση σε βάρος του προϋπολογισμού των Ευρωπαϊκών Κοινοτήτων.

Οι αντιπροσωπείες αυτές ήταν της γνώμης ότι για οιαδήποτε τροποποίηση της αρχής αυτής απαιτείται τροποποίηση του άρθρου 35 της Σύμβασης Ευρωπόλ.

Κατόπιν τούτου, το Συμβούλιο δεν μπόρεσε να συμφωνήσει σχετικά με την πρόταση της Επιτροπής για απόφαση του Συμβουλίου σχετικά με τη χρηματοδότηση ορισμένων δραστηριοτήτων που ασκούνται από την Ευρωπόλ στο πλαίσιο της συνεργασίας στον τομέα της καταπολέμησης της τρομοκρατίας.